Etter den litterære debuten i 1970 har Anna-Clara Tidholm illustrert og skrevet en mengde bildebøker, ofte for små barn, og regnes som en av Sveriges fremste utøvere innen sjangeren. Hun har flere ganger samarbeidet med ektefellen, dikteren Thomas Tidholm. Flere av bøkene hennes er oversatt til mange språk, også til norsk. Dette gjelder ikke minst den poetiske pekebok-serien «Banke på».